armvectores/hy_wikipedia_2023 huggingface dataset:
Կամարատա

Կամարատա  (իտալերեն՝ Cammarata), կոմունա Իտալիայում, Սիցիլիա մարզի Ագրիջենտո գավառում։
Բնակչությունը կազմում է 6416 մարդ, բնակչության խտությունը կազմում է 34 մարդ/կմ²։ Զբաղեցնում է 191 կմ² մակերես տարածք։ Փոստային ինդեքսն է՝ 92022։ Հեռախոսային կոդը՝ 0922։
Քաղաքի տոնը նշվում է դեկտեմբերի 6-ին։


== Ժողովրդագրություն ==
Բնակչության աճը


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Մեցանուռգա (գյուղ, Պալա շրջան)

Անվան այլ կիրառումների համար տե՛ս՝ ՄեցանուռգաՄեցանուռգա (էստ․՝ Metsanurga), գյուղ Էստոնիայի Յիգևամաա նահանգի Պալա շրջանում։
2011 թվականի տվյալներով գյուղում բնակվում էր 67 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գրամոսցիադիում թևապտուղ

Գրամոսցիադիում թևապտուղ, (լատ.՝ Grammosciadium pterocarpum), հովանոցավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Երկամյա կամ բազմամյա, ծաղկման ժամանակ՝ գեղազարդային բույս է, որի բարձրությունը հասնում է 30-60 սմ-ի։ Հովանոցներն ունեն 5-14 ճառագայթ։ Պտուղները գծային-երկարավուն են, մեջքի կողմից սեղմված, 10-14 մմ երկարության, 4-5 մմ լայնության և 1,5-2 մմ լայնության թևերով։


== Տարածվածություն ==
Հայաստանում հանդիպում է Վերին Ախուրյանի ֆլորիստիկական շրջանում (Ամասիայի շրջակայք)։ Աճում է նաև Արևելյան և Հարավային Անատոլիայում և Արևմտյան Իրանում։


== Էկոլոգիա ==
Աճում է վերին լեռնային գոտում՝ ծովի մակարդակից 1800-1900 մ բարձրությունների վրա, քարքարոտ լանջերին, մարգագետնատափաստանում։ Տեսակին բնորոշ է կյանքի ընթացքում մեկ անգամ ծաղկելու և պտղաբերելու հատկությունը։ Ծաղկում է հունիս ամսին, պտղաբերում՝ հուլիս-օգոստոս ամիսներին։


== Պահպանություն ==
Վտանգված տեսակ է։ Տարածման և բնակության շրջանի մակերեսը 10 կմ²-ից պակաս է։ Տեսակին սպառնացող վտանգներն են՝ սահմանափակ արեալը, գյուղատնտեսական հանդակների ընդլայնումը և ճանապարհաշինությունը։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պահպանության գործողություններ չեն օգտագործվում։


== Ծանոթագրություններ ==
Աստերոիդների ցանկ (277601-277700)

Աստերոիդների ցանկ (277501-277600)  • Աստերոիդների ցանկ  • Աստերոիդների ցանկ (277701-277800)
 Աստերոիդների ցանկ (277501-277600)  • Աստերոիդների ցանկ  • Աստերոիդների ցանկ (277701-277800)
Բակեևո (գյուղ, Բելորեցկի շրջան)

Անվան այլ կիրառումների համար տե՛ս՝ ԲակեևոԲակեևո (ռուս.՝ Бакеево, բաշկիրերեն՝ Баҡый), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 151 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(3080) Մոիսեև

(3080) Մոիսեև (անգլ.՝ Moisseiev), աստերոիդ աստերոիդների հիմնական գոտում։ Հայտնաբերվել է 1935 թվականի հոկտեմբերի 3-ին Պելագեյա Շայնի կողմից Սիմեիզում։
Միջին հեռավորությունը Արեգակից կազմում է 2,608915 ա. մ., առավելագույնը մոտենում է 2,0991 ա. մ. հեռավորության վրա և հեռանում 3,1188 ա. մ.։ Արեգակի շուրջ մեկ ամբողջական պտույտ է կատարում 1539,18 երկրային օրվա ընթացքում, իր ուղեծրով շարժվելով միջինում 0,233891 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3080) Մոիսեև աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոզինցի (գյուղ, Տրոստյանեցի շրջան)

Անվան այլ կիրառումների համար տե՛ս՝ ԿոզինցիԿոզինցի (ուկրաիներեն՝ Козинці), գյուղ Ուկրաինայի Վիննիցայի մարզի Տրոստյանեցի շրջանում։ Հիմնադրվել է 1600 թվականին։
2001 թվականի տվյալներով Կոզինցի գյուղում բնակվում էր 747 մարդ։ Բնակավայրը զբաղեցնում է 3,5 կմ² տարածք։ Բնակչության խտությունը կազմում էր 213,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փոթորիկ բաժակի մեջ

«Փոթորիկ ջրի բաժակի մեջ» կամ «Փոթորիկ բաժակի մեջ»՝ արտահայտություն, որը նշանակում է աղմուկ, իրարանցում, մեծ անհանգստություն, որը բարձրացվել է չնչին առիթով։ Հոմանիշը՝ «Ճանճից փիղ ստեղծել»։


== Արտահայտության իմաստ ==
«Փոթորիկ ջրի բաժակի մեջ» սովորաբար անվանում են այն իրավիճակը, երբ աննշան իրադարձությունն առաջացնում է քննարկում, անհանգստություն,  հասարակական արձագանք, որոնք ակնհայտ չեն համապատասխանում այդ իրադարձության մասշտաբին և իրական հետևանքներին։


== Ծագում ==
Արտահայտության հեղինակը հանդիսանում է ֆրանսիացի փիլիսոփա և քաղաքագետ Մոնտեսքիոն։ Նա օգտագործել է այդ խոսքերը (ֆր.՝  C'est une tempête dans un verre d'eau), մեկնաբանելով քաղաքական իրադարձությունները Սան Մարինոյի Հանրապետությունում։ Բայց Մոնտեսքիոն այդ համեմատության հայտնաբերողը չէ։ Դեռևս անտիկ գրվածքներում հանդիպում են նմանատիպ գործածություններ։

Հունական ասացվածքը՝ «Փոթորիկ տաշտից», նշանակում էր աղմուկ բարձրացված չնչին առիթով։
Հռոմեական ասացվածքը՝ «Փոթորիկ ստեղծել շերեփի մեջ» օգտագործվում է Կիկերոնի կողմից («Օրենքների մասին»)։


== Նման արտահայտություններ այլ լեզուներով ==
չեխերեն՝Bouře ve sklenici vody
գերմ.՝ ein Sturm im Wasserglass
անգլ.՝ A storm in a teacup / A tempest in a teapot
ֆր.՝ une tempête dans un verre d'eau
պորտ.՝ Tempestade em copo d'água / Uma tempesta num copo d'água
լատ.՝ Excitare fluctus in simpulo
իսլ.՝ Stormur í vatnsglasi
ֆիններեն՝  Myrsky vesilasissa
ուկրաիներեն՝ Буря в склянці води 
բուլղարերեն՝ Буря в чаша вода


== Ծանոթագրություններ ==


== Արտաքին հղումներ ==
Энциклопедический словарь крылатых слов и выражений. Буря в стакане воды
Արգենտինական CL-44 ինքնաթիռի պատահար

Պատահար արգենտինական CL-44 ինքնաթիռի հետ, ավիավթար, որը տեղի է ունեցել 1981 թվականի հուլիսի 18-ին Canadair CL-44 տիպի ինքնաթիռի հետ։ Ինքնաթիռը խոցվել է Խորհրդային Հայաստանի տարածքում։ Զոհվել է 4 մարդ։


== Պատմություն ==
1981 թվականի հուլիսի 18-ին տրանսպորտային Canadair CL-44 ինքնաթիռը (համարը՝ LV-JTN), պատկանել է արգենտինական Transporte Aéreo Rioplatense ավիաընկերությանը), որը վերադառնում էր Թել Ավիվ- Թեհրան թռիչքից, մտել է Խորհրդային միության տարածք։
Դեպքի առիթով Վազիանի ռազմաբազայից օդ են բարձրացել չորս Су-15ТМ տիպի ռեակտիվ ինքնաթիռներ, սակայն հրամանատարության անորոշությունից և ոչ կվալիֆիկացիոն գործողությունների արդյունքում ինքնաթիռները ժամանակից շուտ ծախսել են վառելիքը և ստիպված եղել վերադառնալ ավիաբազա։ Այդ ժամանակ նշանառման գործընթացը հանձնարարվել է մեկ այլ ինքնաթիռի, որի հրամանատարը եղել է Վալենտին Կուլյապինը։ Ինքնաթիռը զինված է եղել միջին հեռահարության Р-98М «երկիր-երկիր» հրթիռներով։ Ինքնաթիռի առջև դրվել էր առաջադրանք՝ իջեցնել սահմանախախտին։ Փորձելով իրականացնել հրամանը՝ ինքնաթիռը մոտեցել է թիրախին, որի արդյունքում անհնարին է դարձել հրթիռների կիրառումը։ Այդ ժամանակ սահմանախախտ ինքնաթիռը մոտենալիս է եղել ԽՍՀՄ օդային տարածք։ Կուլյապինը որոշել է խոցել CL-44 ինքնառիը և երկրորդ փորձով իր ինքնաթիռի կմախքի (ֆյուզելյաժ)  և ողնափայտի միջոցով կարողացել է տակից հարվածել սահմանախախտի կայունացուցչին։ Միևնույն ժամանակ, արևմտյան որոշ ավիացիոն փորձագետներ ենթադրում են, որ բախումը պատահաբար է տեղի ունեցել, իսկ խոցման հետ կապված պատմությունը մշակվել է հետագայում՝ խորհրդային օդաչուի արդարացման համար։
Տրանսպորտային ինքնաթիռը կորցրել է հավասարակշռությունը և ընկել սահմանից մի քանի կիլոմետր հեռավորության վրա։ Ինքնաթիռի տախտակամածում գտնվող 4 ուղևորները, որոնցից մեկը Մեծ Բրիտանիայի քաղաքացի էր, զոհվել են։ Կուլյապինը հաջողությամբ կատապուլտվել է, խոցման համար արժանացել «Կարմիր դրոշի» շքանշանի։
Նախորդ չվերթով արգենտինական ինքնաթիռը Իրանի համար բերել էր ռազմամթերք և տանկերի համար նախատեսված պահեստամասեր։


== Ծանոթագրություններ ==


== Արտաքին հղումներ ==
Марат Сыртланов (2006-06-28)։ «Подвиг за семью печатями»։ портал «Хранитель»։ Արխիվացված է օրիգինալից 2016-03-04-ին։ Վերցված է 2014-08-09
Ադրիանոս IV

Ադրիանոս IV (լատ.՝ Adrianus IV, ծնվել է որպես Նիկոլաս Բրեյքսպիր, ոչ վաղ քան 1100 և ոչ ուշ քան 1120, Abbots Langley, Անգլիայի թագավորություն - սեպտեմբերի 1, 1159, Անանյի, Սրբազան Հռոմեական կայսրություն), նաև հայտնի է որպես Հադրիանոս IV, եղել է Հռոմի պապ 1154 թվականի դեկտեմբերի 4-ից մինչև իր մահը` 1159 թվականը։
Ադրիանոս IV-ը եղել է միակ անգլիացին և Բրիտանական կղզիների միակ բնակիչը, ով դարձել է Հռոմի պապ։ Համարվում է, որ նա ծնվել է Հարթֆորդշիրի Բեդմոնդ գյուղում և վաղ կրթությունը ստացել է Մորթոն մենաստանում և Սենտ Օլբանս վանական դպրոցում։
Բրեյքսպիրը դարձավ կանոնավոր վանական Սուրբ Ռուֆուսի մենաստանում Արլեսի մոտ և աճեց որպես ավագ վանական։ Դրանից հետո նա ծառայել է որպես Հռոմի պապի սպասավոր Սկանդինավիայում։
Որպես Հռոմի պապ նա թագադրել է Ֆրիդրիխ I Շիկամորուսին և հաջողությամբ հեռացրել է Արնոլդ Բրեշացուն, ով վիճարկեց պապական իշխանությունը Հռոմում։


== Վաղ կյանք ==
Նիկոլասի հայրը Ռոբերն էր, ով հետագայում դարձավ վանական Սուրբ Ալբանս տաճարում։ Նիկոլասը մերժեց տեղի եկեղեցու առաջարկները և մեկնեց Փարիզ և հետագայում կանոնավոր սպասավոր դարձավ Սուրբ Ռուֆուս մենաստանում Առլի մոտ։ Նա դարձավ ավագ վանական և շուտով ընտրվեց աբբա։ Այս իրադարձությունը ավանդաբար թվագրվում է 1137 թվականին, սակայն վանական ժամանակագրությունը կարծում է, որ սա տեղի է ունեցել 1145 թվականին։
Նիկոլասը չափազանց կարգապահ վանականի հեղինակություն ուներ։ Աբբա ժամանակ նրա բարեփոխումների վերաբերյալ գործողությունները փորձվեցին օգտագործել նրա դեմ Հռոմում, սակայն սա բերեց Եվգինեոս III պապի գայթակղությանը, ով նրան դարձրեց կարդինալ և Ալբանոյի արքեպիսկոպոս 1149 թվականի դեկտեմբերին։
1152-ից 1154 թվականներին Նիկոլասը որպես պապի ներկայացուցիչ գործուղվեց Սկանդինավիա, որտեղ հիմնադրեց անկախ արքեպիսկոպոսարան Թրոնհեյմում։


== Ծանոթագրություններ ==
Միջնադարյան հայ աստվածաբանների անվանացանկ

Ստորև ներկայացված է միջնադարյան հայ աստվածաբանների անվանացանկ՝ դասակարգված ըստ դարերի։


== 5-րդ դար ==
Գրիգոր Լուսավորիչ
Մեսրոպ Մաշտոց
Եզնիկ Կողբացի
Եղիշե
Մամբրե Վերծանող
Ստեփանոս Սյունեցի
Հովհան Մանդակունի


== 6-11-րդ դարեր ==
Խոսրովիկ թարգմանիչ
Գրիգոր Նարեկացի
Պետրոս Սյունեցի
Սեբիոս Եպիսկոպոս Պատմիչ
Հովհան Օձնեցի
Մաթուսաղա եպիսկոպոս


== 12-18-րդ դարեր ==
Ներսես Շնորհալի
Ներսես Լամբրոնացի
Իգնատիոս Սևլեռնցի
Սարգիս Կունդ
Սարգիս Շնորհալի
Բարսեղ Մաշկևորցի
Վարդան Արևելցի
Եսայի Նշեցի
Հովհան Որոտնեցի
Գրիգոր Տաթևացի
Պետրոս Նախիջևանցի


== Տես նաև ==
Մատենադարանի ձեռագրերը աստվածաբանության մասին
Կլևցի (գյուղ, Դուխովշչինսկի շրջան)

Կլևցի (ռուս.՝ Клевцы), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բլեյդ 2

«Բլեյդ 2» (անգլ.՝ Blade II), ռեժիսոր Գիլերմո դել Տորոյի ֆիլմերից, որի գլխավոր դերերը մարմնավորում են Ուեսլի Սնայփսը, Քրիս Քրիստոֆերսոնը, Ռոն Պերլմանը, Լեոնոր Վարելան, Նորման Ռիդուսը, Թոմաս Կրեչմանը, Լյուկ Գոսը, Մեթ Շուլցեն, Դենի Ջոն-Ջուլսը և Դոնի Ենը։


== Սյուժե ==
Վամպիրների աշխարհին սարսափն է պատել, երբ նրանք իմացել են, որ կա կատարյալ արնախումների նոր ռասա։ Դրա համար էլ լեգենդար Բլեյդը և նրա ուսուցիչ Ուսեթլերը ստիպված են համատեղել իրենց ուժերը արյունակից թշնամիների՝ Արյունալի Երամի հետ, որպեսզի վամպիր մարտիկների ջոկատի դեմ մարտնչել կարողանան։


== Դերերում ==


== Ծանոթագրություններ ==


== Արտաքին հղումներ ==
Բլեյդ 2(անգլ.) ֆիլմը Internet Movie Database կայքում
«Բլեյդ 2»(ռուս.) ֆիլմը ԿինոՊոիսկ կայքում։
Դալի ավազամուկ

Դալի ավազամուկ, Հայաստանում բնակվող, Կարմիր գրքում հայտնված կենդանի։


== Կարգավիճակ ==
Արարատյան հարթավայրի էնդեմիկ տեսակ է։ Գրանցված է Հայաստանի Կարմիր գրքում։ Տեսակն ընդգրկված է ԲՊՄՄ Կարմիր ցուցակում (ver. 3.1) անգլ.՝ «Endangered B1ab(iii)» կարգավիճակով։ ԲՊՄՄ Կարմիր ցուցակի չափորոշիչներով գնահատվում է որպես «Տարածաշրջանում անհետացած»` RE:
Տարածվածությունը։ Նախիջևան (սահմանամերձ գ. Սադարակի շրջակայք), հավանաբար, Թուրքիայի Արալիխյան ավազուտներ։ Արաքս գետի ձախափնյա շրջանում տարածման մակերեսը գնահատվում է մոտ 300 հեկտար։


== Տարածվածությունը Հայաստանում ==
Հայաստանում հայտնաբերվել է գգ. Գոռավանի, Շիդլուի, Փոքր Վեդու, Ռանչպարի, Մարգարայի շրջակայքում` ռելիկտային ավազուտներում։ Վերջին տարիների հետազոտությունների արդյունքում Հայաստանի տարածքում Դալի ավազամկան պոպուլյացիաներ չեն հայտնաբերվել։


== Ապրելավայրեր ==
Ստենոբիոնտ է՝ տիպիկ պսամոֆիլ։ Հայաստանի սահմաններում ապրելավայրերը կապված են ավազուտային, հիմնականում՝ բլրային, թույլ կապված ավազների հատվածների հետ, ծովի մակարդակից 600–1000 մ բարձրություններում։


== Կենսաբանական առանձնահատկություններ ==
Ակտիվ է կլոր տարի։ Ձմռանը ակտիվ է ամբողջ օրվա ընթացքում մնացած ժամանակահատվածում ակտիվությունը մթնշաղագիշերային է։ Բները, սովորաբար, տեղադրվում են ավազուտային բլուրներում՝ ջուզգունի կամ թամարիքսային թփուտների առկայությամբ։ Սնվում են աճող տարբեր բույսերով։ Ամռանը և ձմռանը հիմնական կերը սերմերն են։ Սնվում են նաև միջատներով։ Բազմացումը տեղի է ունենում մարտի վերջին–ապրիլի սկզբին։ Մեկ տարում տալիս են մինչև 3 սերունդ։ Ձագերի թվաքանակը՝ 2–7 (ավելի հաճախ՝ 4–6)։


== Թվաքանակը և դրա փոփոխման միտումներ ==
Հազվադեպ, սակավաթիվ տեսակ է։ Հայաստանում պոպուլյացիաներ չեն հայտնաբերվել։


== Վտանգման հիմնական գործոններ ==
Մարդու տնտեսական գործունեությունը։ Ենթաարաքսյան պոպուլյացիաների համար՝ նաև գետի վարարումները, որոնք ուժեղացել են՝ կապված կլիմայի փոփոխման հետ։


== Պահպանության միջոցառումներ ==
«Գոռավանի ավազուտներ» արգելավայրում» պահպանվող օբյեկտներից մեկն է։ Անհրաժեշտ է ճշգրտել արդի կարգավիճակը Հայաստանում, արգելել «Գոռավանի ավազուտներ» արգելավայրում» ցանկացած տնտեսական գործունեությունը։ Ստեղծել կայուն լաբորատոր պոպուլյացիաներ տեսակի բազմացման և ռեինտրոդուկցման համար։


== Ծանոթագրություններ ==
Ալեքսանդր Ստոլետովի հուշարձան

Ալեքսանդր Ստոլետովի հուշարձան (ռուս.՝ Памятник Александру Столетову), հուշարձան Ռուսաստանի Դաշնության մայրաքաղաք Մոսկվայում։ Նվիրված է ռուս ֆիզիկոս Ալեքսանդր Ստոլետովին։ Տեղադրվել է 1953 թվականին` Մոսկվայի պետական համալսարանի ֆիզիկական ֆակուլտետի դիմաց։ Հեղինակներն են քանդակագործ Սերգեյ Սելիխանովը և ճարտարապետ Լև Ռուդնևը։
Ալեքսանդր Ստոլետովի հուշարձանը պատմության, քաղաքաշինության և ճարտարապետության տարածաշրջանային նշանակության հուշարձան է (գրանցման համար` 771420980820005)` համաձայն Ժողովրդական պատգամավորների Մոսկվայի քաղաքային խորհրդի գործադիր կոմիտեի 1987 թվականի մարտի 23-ի № 647 որոշման։


== Նկարագրություն ==
Հուշարձանը պատրաստվել է թուջից և պատկերում է վերարկուով նստած գիտնականին։ Նրա ձեռքերում բաց գիրք է, որը դրված է ծնկներին։ Հուշարձանը տեղադրված է գրանիտե պատվանդանին, որի վրա արված է հետևյալ հիշատակային մակագրությունը. «Ալեքսանդր Գրիգորևիչ Ստոլետով, 1839-1896»։
Քանդակը «Մոսկվայի Լոմոնոսովի անվան պետական համալսարանի շենքերի համալիր» համակառույցի մի մասն է։ 1987 թվականին այն վերցվել է կառավարության պաշտպանության ներքո, և նրան շնորհվել է մշակութային ժառանգության տարածաշրջանային նշանակության օբյեկտի կարգավիճակ։
2014-2015 թվականներին Մոսկվայի մշակութային ժառանգության դեպարտամենտը (Մոսգորնասլեդիե) վերականգնել է հուշարձանը։ Այն մաքրվել է փոշուց ու կեղտից, ողորկվել է և ծածկվել հատուկ պաշտպանիչ լուծույթով, ինչպես նաև փակվել են ճաքերը։ Կապալառուն եղել է «Ագեյ-7» ընկերությունը։


== Ծանոթագրություններ ==


== Գրականություն ==
Белявский М. Т. Их имена увековечены в Москве: Учёные и питомцы Московского университета. — М.: Издательство Московского университета, 1980. — 121 с.
Вострышев М. И. Москва: все улицы, площади, бульвары, переулки. — М.: Алгоритм, Эксмо, 2010. — 688 с. — ISBN 978-5-699-33874-0
Зиновьева О. Символы сталинской Москвы. — М.: ТОНЧУ, 2009. — 299 с.
Зиновьева О. Москва. Наука и культура в зеркале веков. Все тайны столицы. — М.: АСТ, 2017. — ISBN 5457654451, 9785457654457
Кожевников Р. Памятники и монументы Москвы. — М.: Московский рабочий, 1976. — 167 с.
Шокарев С., Вострышев М. Вся Москва от А до Я. — 2018. — ISBN 5041013799, 9785041013790
Արդապետ

Արդապետ, գյուղ Արևմտյան Հայաստանում, Խարբերդի վիլայեթի Խոզաթի գավառակում։ Գտնվում էր Խոզաթից անմիջապես հյուսիս-արևելք, Խոզաթսու և Փերիսու գետերի վերին հոսանքի տարածքում, նրանց միջև գտնվող նեղ ձորակի հովտում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Պոզնան

Պոզնան (լեհ.՝ Poznań), քաղաք Լեհաստանի արևմուտքում։ Գտնվում է Վարտա գետի ափին, արևմտյան Լեհաստանի կենտրոնական մասում, Մեծ Լեհաստանի վոևոդության կազմում։ Քաղաքի բնակչությունը 2015 թվականի տվյալներով կազմում էր 544 612 մարդ, իսկ շրջակա մի քանի քաղաքների և գյուղերի հետ բնակչությունը կազմում է մոտ 1.1 միլիոն մարդ։ Մետրոպոլիտենյան ստանդարտ տարածքով Պոզնանի բնակչությունը կազմում է 1.4 միլիոն մարդ, և ընդգրկում է փոքր ու մեծ քաղաքներ, ինչպիսիք են՝ Նովի Թոմիսլ, Գնիեզնո և Վրզեսնիա ։ Այդպիսով Պոզնանի մետրոպոլիտենը դառնում է Լեհաստանի 4-րդ ամենամեծ մետրոպոլիտենը։


== Պատմություն ==

Պոզնանը լեհական հնագույն քաղաքներից է, Մեծ Լեհաստանի հնագույն քաղաքը։ Թագավորական ամրոցն, որն հիմնադրվել է 13-րդ դարում, եղել է լեհական թագավորների հնագույն նստավայրը։ Պողոս և Պետրոս սրբերի մայր տաճարն երկրի հնագույն եկեղեցին է։ Քաղաքում կան ճարտարապետական բազմաթիվ հուշարձաններ՝ լեհական կաթոլիկ եկեղեցիներ, ռատուշաներ Վերածննդի ոճով (13-14-րդ դարեր), 16-19-րդ դարերի տներ։
Պոզնանի առաջին կենտրոնը եղել է Օստրով Տումսկին՝ կղզի Վարտա գետում։ 13-րդ դարում կարճ ժամանակով Պոզնանը դարձել է մայրաքաղաք։
1956 թվականին Պոզնանում տեղի են ունեցել իրադարձություններ, որոնք պատմության մեջ հայտնի են Պոզնանի հունիս կամ Պոզնանի ապստամբություն անվանումով (լեհ.՝ Poznański Czerwiec)։ Այդ ապստամբությունը լեհական ժողովրդի Լեհաստանի Ժողովրդական Հանրապետության կոմունիստական կառավարության դեմ խոշոր բողոքի ցույցերից առաջինն էր։


== Ժամանակակից Պոզնան ==
Պոզնան քաղաքն այսօր Լեհաստանի խոշոր առևտրային, արդյունաբերական և կրթական կենտրոն է։ Արդյունաբերության ճյուղերից այստեղ զարգացած են մեքենաշինությունը, սննդի, ռետինի, օծանելիքի, ապակու և թեթև արդյունաբերությունը։ Գործում է միջազգային օդանավակայան։ Քաղաքում է գտնվում համալսարանը, բժշկական ակադեմիան, մի քանի թատրոն (այդ թվում նաև օպերային թատրոնը), անցկացվում են ամենամյա միջազգային տոնավաճառներ։ Քաղաքի տեսարժան վայրերին են պատկանում Ազգային և Հնագիտական թանգարանները։


== Աշխարհագրություն ==


=== Կլիմա ===
Պոզնանի կլիման տատանվում է խոնավ ցամաքային և ծովային կլիմայական գոտիների միջև։ Այստեղ լինում են ցուրտ ձմեռներ և տաք ամառներ։ Ձմռանը հաճախ ձյուն է տեղում, երբ գիշերային ժամերին օդի ջերմաստիճանը լինում է 0 ˚C-ից ցածր։ Ամռանը օդի ջերմաստիճանը կարող է հասնել 30 ˚C-ի։ Տեղումների տարեկան քանակությունը կազմում է ավելի քան 500 մմ։ Ամենախոնավ ամիսը հուլիսն է։ Ըստ Կյոպենի կլիմաների դասակարգման Պոզնանը գտնվում է ծովային կլիմայական գոտում ("Cfb"):


== Քույր-քաղաքներ ==
Պոզնանի քույր քաղաքները՝ ըստ այբբենական դասակարգման.


== Պատկերասրահ ==

		
		
		
		
		
		
		
		
		
		


== Ծանոթագրություններ ==
Ռամմու

Ռամմու (էստ․՝ Rammu), գյուղ Էստոնիայի Հարյումաա նահանգի Յիելեհտմե շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աստերոիդների ցանկ (5201-5300)

Աստերոիդների ցանկ (5101-5200)  • Աստերոիդների ցանկ  • Աստերոիդների ցանկ (5301-5400)
 Աստերոիդների ցանկ (5101-5200)  • Աստերոիդների ցանկ  • Աստերոիդների ցանկ (5301-5400)


== Աղբյուր ==
«Discovery Circumstances: Numbered Minor Planets (5001)-(10000)»։ www.minorplanetcenter.net
Իբրահիմ I

Իբրահիմ I (օսմ. ابراهيم اول‎ — İbrâhîm-i evvel, թուրքերեն՝ Birinci İbrahim, նոյեմբերի 5, 1615(1615-11-05), Կոստանդնուպոլիս, Օսմանյան կայսրություն - օգոստոսի 18, 1648(1648-08-18), Կոստանդնուպոլիս, Օսմանյան կայսրություն), Օսմանյան կայսրության սուլթան 1640 - 1648 թթ.։
Ահմեդ I-ի որդին է։


== Կենսագրություն ==
Իբրահիմ I սուլթանը Ահմեդ I-ի և Քյոսեմ սուլթանի ամենափոքր որդին էր։ Կյանքի մեծ մասը նա անցկացրել է բանտում և ողջ է մնացել միայն այն պատճառով, որ նրան խելագար էին համարում, այսինքն՝ անվտանգ իրենց համար։ 1640 թվականին, որպես դինաստիայի միակ կենդանի մնացած անդամ, փոխարինել է իր եղբորը՝ Մուրադ IV-ին, չնայած այն հանգամանքին, որ նա էր մահվանից առաջ պատվիրել սպանել Իբրահիմին, սակայն Քյոսեմ սուլթանը կարողանում է փրկել նրան մահից։ Այն պատճառով, որ Իբրահիմը հոգեկան անհավասարակշիռ վիճակում էր և փորձ չուներ պետության կառավարման ոլորտում, իշխանությունը կենտրոնացվեց Քյոսեմ սուլթանի և Կարա Մուստաֆա փաշայի ձեռքում։


== Ընտանիք և երեխաներ ==
Կադինև երեխաներ։

Կամուրես Կադին-էֆենդի (1855 թվական մարտի 5 - 1921 թվական ապրիլի 30) — գլխավոր կադին; ամուսնությունը կնքվել է 1872 թվականի օգոստոսի 30-ին։
Մեհմետ Զիյաեդին-էֆենդի (1873 թվական օգոստոսի 25 - 1938 թվական հունվարի 30) — ունեցել է բազմաթիվ կանայք և սերունդ։
Դյուրյուադեն կադին-էֆենդի (1860 թվական մայիսի 16 - 1917 թվական մարտի 8) — երկրորդ կադին;ամուսնությունը կնքվել է 1876 թվականի հոկտեմբերի 10-ին։

Մեհմեդ Նեջմետին-էֆենդի[tr] (1878 թվական հունիսի 23 - 1913 թվական հունիսի 27)
Միհրենգիզ կադին-էֆենդի (1869 թվական հոկտեմբերի 15 — 1938 թվական դեկտեմբերի 12) — երկրորդ կադին; ամուսնությունը կնքվել է 1887 թվականի ապրիլի 4-ին։
Օմեր Հիլմի-էֆենդի (1888 թվական մարտի 2 - 1935 թվական ապրիլի 9 — ունեցել է երեք կին և սերունդ։
Նազպերվեր կադին-էֆենդի (1870 թվական հունիսի 12 - 1929 թվական մարտի 9) — երրորդ կադին; ամուսնությունը կնքվել է 1887 թվականին։
Ռեֆիյա-սուլթան (ծնվել է 1887 թվականին) — ծնվել և մահացել է շատ վաղ։
Դիլֆիրիբ կադին-էֆենդի (մոտ 1890 — 1952 թթ․) — չորրորդ կադին; ամուսնությունը կնքվել է 1907 թվականին։


== Ծանոթագրություններ ==


== Նշումներ ==


== Գրականություն ==
Նուլվի

Նուլվի (իտալերեն՝ Nulvi) կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 3007 մարդ (2008 թվականի տվյալով), բնակչության խտությունը կազմում է 44,36 մարդ/կմ²։ Զբաղեցնում է 67,78 կմ² տարածք, փոստային ինդեքս՝ 7032, հեռախոսային կոդ՝ 079:


== Արտաքին հղումներ ==
La scheda del comune nel portale Comunas della Regione Sardegna
Զապորոժիե (ավան, Բորզնայի շրջան)

Անվան այլ կիրառումների համար տե՛ս՝ ԶապորոժիեԶապորոժիե (ուկրաիներեն՝ Запоріжжя), ավան Ուկրաինայի Չեռնիգովի մարզի Բորզնայի շրջանում։
2006 թվականի տվյալներով Զապորոժիե ավանում բնակվում էր 65 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Դարենց Վերին

Դարենց Վերին, գյուղ Արևմտյան Հայաստանում, Վանի վիլայեթի Շատախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մխիթար Գոշ (հանդես)

Անվան այլ կիրառումների համար տե՛ս՝ Մխիթար Գոշ (այլ կիրառումներ)Մխիթար Գոշ, գիտամեթոդական hանդես նվիրված hասարակական գիտություններին։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
(I Can’t Get No) Satisfaction

«(I Can’t Get No) Satisfaction» (անգլ. թարգմանաբար՝ «(Ես չեմ կարողանում ստանալ) Բավարարություն»), The Rolling Stones բրիտանական ռոք խմբի երգ։ Դրա հեղինակներն են Միք Ջագերը և Քիտ Ռիչարդսը։ 2000 թվականին երգգը գլխավորել է VH1 ալիքի «Մեծագույնը․ 100 մեծագույն ռոքնռոլ երգեր» ցանկը, իսկ 2004 թվականին Rolling Stone ամսագիրը տեղադրել է երգը երկրորդ հորիզոնականին իր բոլոր ժամանակների լավագույն երգերի ցանկում։ 2001 թվականին կոմպոզիցիան ներառվել է «Դարի երգեր» սիմվոլիկ ցանկում, որը ստեղծվել է Ձայնագրող ընկերությունների ամերիկյան ասոցիացիայի (RIAA) հարցման արդյուքներով։
1965 թվականի մայիսին երգը առաջին անգամ թողարկվել է որպես սինգլ ԱՄՆ-ում, իսկ հուլիսին ներառվել Out of Our Heads ալբոմի ամերիկյան տարբերակում։ Սինգլը թույլ է տվել The Rolling Stones խմբին բարձրանալ առաջին հորիզոնական Billboard Hot 100 չարթում։ Մեծ Բրիտանիայում «(I Can’t Get No) Satisfaction» սինգլը թողարկվել է 1965 թվականի օգոստոսին և օգնել խմբին չորրորդ անգամ գլխավորել բրիտանական չարթերը։


== Տեսահոլովակ ==
Վիրջինիա նահանգի Հեմփթոն Ռեուդսում կայացած կենդանի ելույթը 1981 թվականին թողարկվել է որպես պաշտոնական տեսահոլովակ։


== Քավեր տարբերակներ ==
Սինգլը երգել է նաև Devo խումբը 1976 թվականին և ներառել այն «իր Are We Not Men? We Are Devo!» դեբյուտային ալբոմում (1978)։
Երգի քավեր տարբերակը երգել է նաև Բրիթնի Սփիրսը և ներառել իր «Oops!… I Did It Again» (2000) ալբոմում։
Տարբեր ժամանակներում երգը կատարել են Արետա Ֆրանկլինը, Օթիս Ռեդինգը, Սենդի Շոուն, Սամանթա Ֆոքսը և ուրիշներ։


== Մշակույթում ==
Երգի տարբեր մասերն օգտագործվել են «Երգծային ուղի» (1971), «Ապոկալիպսիսը հիմա» (1979), «Առանց կոմպրոմիսների» (1986), «Կյանք կամ դրա նման ինչ-որ բան» (2002) ֆիլմերում։


== Ձայնագրման անձնակազմ ==
The Rolling StonesՄիք Ջագեր՝ գլխավոր և բեք վոկալ
Քիտ Ռիչարդս՝ էլեկտրակիթառ, բեք վոկալ
Բրայան Ջոնս՝ ակուստիկ կիթառ
Բիլ Ուայման՝ բաս կիթառ
Չարլի Ուոթս՝ հարվածայիններԼրացուցիչ անձնակազմՋեք Նիցշե՝ դաշնամուր, տամբուրին


== Չարթեր և հավաստագրումներ ==


== Ծանոթագրություններ ==


== Արտաքին հղումներ ==
«(I Can't Get No) Satisfaction» պաշտոնական տեքստ-վիդեո ՅուԹյուբում
«The Greatest Songs Ever! Satisfaction» Blender-ում
Երգի տեքստը MetroLyrics կայքում
«(I Can't Get No) Satisfaction» (Devo-ի տարբերակ) ՅուԹյուբում
Ալմագրո (քաղաք)

Ալմագրո (իսպ.՝ Almagro), քաղաք և համայնք Իսպանիայում, մտնում է Սյուդադ Ռեալ պրովինցիայի մեջ, որն էլ իր հերթին մտնում է Կաստիլիա-Լա Մանչա ինքնավար համայնքի մեջ։ Համայնքը մտնում է Կամպո դե Կալատրավա շրջանի կազմի մեջ։ Տարածքը՝ 250 կմ2։ Բնակչությունը՝ 8855 (2010 թվականին)։ Հեռավորությունը վարչական կենտրոնից՝ 23 կմ։


== Պատկերասրահ ==

		
		
		
		
		
		
		
		
		
		
		
		


== Արտաքին հղումներ ==
Պաշտոնական էջ
Web del Ayuntamiento de Almagro
Página de Almagro
www.turismoalmagro.com 
Página del Museo Etnográfico Campo de Calatrava Archived 2009-01-20 at the Wayback Machine.
Festival de Teatro Clásico de Alamagro
Ermita de San Juan
Reportaje sobre Almagro y su Festival de Teatro
Հյուրանոց Նացիոնալ

Հյուրանոց Նացիոնալ, մոսկովյան հյուրանոց, որը գտնվում է Մոխովայա փողոցի վրա և կառուցված է 1900-1902 թվականներին Ալեքսանդր Իվանովի նախագծով։ Բացման ժամանակ այն Մոսկվայում համարվել է հեղինակություն ունեցող հյուրանոցներից մեկը։


== Պատմություն ==


=== Ռուսական կայսրություն ===


==== Կառուցում ====
1900 թվականին Տվերսկի փողոցի սկզբնամասը, որտեղ հին «Балаклава»-ն էր, ձեռք է բերել ակցիոներական ընկերության սեփականատերը։
Ընկերությունը որոշում է այդ տեղում կառուցել նոր ժամանակակից հյուրանոց, որի նախագիծը պատվիրվել է պետերբուրգյան ճարտարապետ Ալեքսանդր Իվանովոյի կողմից։ Շինությունը լրացվում է մոդեռն ոճով զարդանախշային տարրերով և նեոկլասիցիզմով։ Ճակատը առանձնացվել է բնական քարերով, կերամիկական քանդակներով։ Անկյունային ձեղնահարկը զարդարված էր նկարիչներ Սերգեյ Չեխոնինի և Ալեքսանդր Գոլովինի կողմից ստեղծված «Ապոլոն և մուսաները» մաժոլիկ վահանակով։
Շենքը կառուցվել է՝ օգտագործելով նորագույն նյութեր, երկաթբետոն, երեսպատման աղյուսներ, ջրամեկուսիչ նյութեր
1994-1995 թվականներին հյուրանոցների վերականգնման ժամանակաշրջանում իրականացվում էին լուծումներ։ Արդյունքները ցույց են տալիս, որ շինարարները կատարել են հատուկ տեխնոլոգիական միջոցառումներ։
Ճարտարապետ Իվանովը մի քանի տեխնոլոգիական նորամուծություններ է օգտագործել ինտերիերի ստեղծման գործում։ Մասնավորապես հիմնական սանդուղքի վրա նա պատրաստել է առանց լարերի մարմարե աստիճաններ, ինչը այն տպավորություն է ստեղծում, որ դրանք լողում են օդում։ Իրականում աստիճաններն ամրացված են պատի մեջ թաքնված մետաղական կոնստրուկցիաների վրա։


=== Նորաձև հյուրանոց ===
1902 թվականի դեկտեմբերի 29-ին տեղի է ունենում հյուրանոցի հանդիսավոր բացումը, և 1903 թվականի հունվարի 1-ին առաջին հյուրերը տեղավորվում են այնտեղ։ 
Վեցհարկանի շենքի որոշ մասեր վարձակալվել են։ Առաջին երկուսում տեղակայված էին ռեստորաններ՝ Չուևի հրուշակեղենը, Պետուխով եղբայրների մորթեղենի խանութները և Պերլովի թեյի վաճառասրահը։ Հյուրանոցը հագեցած է նորագույն տեխնոլոգիայով։ Դրանում տեղադրվել են հետաքրքրություն ներկայացնող վերելակներ, ինչպես նաև բացառապես ներմուծված արտադրության կահույք և ջահեր։ Բոլոր 160 սենյակները հագեցած էին պահարաններով և հեռախոսներով։ Բնակության գները բավականին բարձր էին՝ օրական մինչև 25 ռուբլի։ Հյուրանոցը դարձել է օտարերկրացիների սիրելի բնակավայրը։ Այստեղ են մնացել գրող Դմիտրի Մերեժկովսկին և Զինաիդա Հիպիուսը, բալետի պարուհի Աննա Պավլովան և կոմպոզիտոր Նիկոլայ Ռիմսկի-Կորսակովը։ 1913 թվականին հյուրանոցում ապրում էր Անատոլ Ֆրանսը՝ իսկ մեկ տարի անց այնտեղ է ապրել գիտական ​​ֆանտաստիկայի գրող Հերբերտ Ուելսը։ Մի քանի հիշարժան դրվագներ են կապված Ազգային հյուրանոցի հետ։ Այս շենքում 1910 թվականի հոկտեմբերի 3-ին Պետդումայի առաջին նախագահ Սերգեյ Մուրոմցևը մահացել է սրտի կաթվածից։ 1906 թվականի գարնանը մինչ սոցիալիստ հեղափոխականները պատրաստվում էին սպանել Մոսկվայի գեներալ նահանգապետ Ֆյոդոր Դուբասովին, ահաբեկիչ Բորիս Վնորովսկին կեղծ անձնագրով ապրում էր հյուրանոցում։ Նա ընտրում է պատուհաններով սենյակ Տվերսկայա փողոցում բնակավայրը լքող պաշտոնյային ուշադրության տակ պահելու համար։


== Ծանոթագրություններ ==
Պելագեա Կետչերի տուն

Պելագեա Կետչերի տուն (ռուս.՝ Дом Пелагеи Кетчер), տեսարժանություն Մոսկվայում և Վասիլի Լվովիչ Պուշկինի տուն-թանգարանը (Ա. Ս. Պուշկինի անվան պետական թանգարանի մասնաճյուղ)։
Գտնվում է Ստարայա Բասմաննայա փողոց, տուն 36 հասցեով։


== Պատմություն ==
Շենքը 1819 թվականին կառուցել է Պելագեա Վասիլևնա Կետչերը։ Նա վիրաբուժական գործիքների գործարանի տեր Խրիստոֆոր Յակովլևիչ Կետչերի կինն էր։ Նրանց որդին էր Շեքսպիրի պիեսների թարգմանիչ Նիկոլայ Խրիստոֆորիչ Կետչերը։
Այնուհետև տունն օգտագործվել է վարձակալությամբ հանձնելու նպատակով։ 1822-1828 թվականներին տունը վարձակալել է բանաստեղծ, «Արզամաս» ընկերության ավագ Վասիլի Լվովիչ Պուշկինը։ Նա Ալեքսանդր Սերգեևիչ Պուշկինի հորեղբայրն էր։ Տանը եղել են շատ անվանի մարդիկ` Ի. Ի. Դմիտրիևը, Դ. Վ. Դավիդովը, Ա. Ա. Դելվիգը։
1828 թվականին տունը գնել է վաճառականի կին Ելիզավետա Կառլովնա Ցենկերը։ 1890-ական թվականներին տունը վերակառուցվել է։
Խորհրդային Միության տարիներին շենքում տեղի է ունեցել նորոգում։ 2012 թվականին շենքը վերականգնվել է։
2013 թվականի հունիսի 6-ին այստեղ բացվել է Վասիլի Լվովիչ Պուշկինի տուն-թանգարանը  (Ա. Ս. Պուշկինի անվան պետական թանգարանի մասնաճյուղ)։


== Ճարտարապետություն ==
Տունը կառուցված է փայտից։ Նրա պատին փակցված է հուշատախտակ հետևյալ գրությամբ. «Ալեքսանդր Սերգեևիչ Պուշկինը եղել է այս տանը իր բանաստեղծ հորեղբոր` Վ. Լ. Պուշկինի մոտ»։


== Ցուցադրություն ==
Լայնածավալ վերակառուցումից հետո, որն ընդգրկում էր ստորգետնյա հարկի ստեղծումը, շենքում 2013 թվականի հունիսի 6-ին բացվել է Վասիլի Լվովիչ Պուշկինի տուն-թանգարանը (Ա. Ս. Պուշկինի անվան պետական թանգարանի մասնաճյուղ)։
Ներկայում այն Պրեչիստենկայում գտնվող Պուշկինի թանգարանի մասնաճյուղն է և 1820-ական թվականների ամպիրային ինտերիերների վերակառուցման օրինակ է։
Թանգարանի ցուցանմուշների շարքում են Ա. Ա. Ռամենսկու կեղծիքները, որոնք նա 1974 թվականին հանձնել է թանգարանին` Պուշկինի «կնքաշապիկը» և «Արինա Ռոդիոնովնայի սրբիչը»։


== Պատկերասրահ ==

		
		
		
		


== Ծանոթագրություններ ==


== Հղումներ ==
Страница на реестре объектов культурного наследия Archived 2016-03-04 at the Wayback Machine..
Սաուլյուս Կլյավինսկաս

Սաուլյուս Կլյավինսկաս (լիտ.՝ Saulius Klevinskas, ապրիլի 2, 1984(1984-04-02), Մարիամպոլե, Լիտվական ԽՍՀ, ԽՍՀՄ), լիտվական ֆուտբոլիստ, «Սուդուվա» ակումբի դարպասապահ։


== Կարիերա ==
2001 թվականի 2009 թվականին խաղացել է «Սուդուվա» ֆուտբոլային ակումբում։ Եղել է հավաքականի ավագը։ 2010 թվականի հունվարի կեսերին մեկ տարով պայմանագիր է կնքել հայկական Պրեմիեր լիգայի «Միկա» ֆուտբոլային ակումբի հետ, սակայն ամառային ընդմիջումից հետո ակումբի հետ պայմանագիրը խզվել է երկկողմանի համաձայնությամբ։ Մրցաշրջանի մյուս կեսը անց է կացրել Վիլնյուսի «Ժալգիրիսե» ֆուտբոլային ակումբում։ 2011 թվականից մինչև 2014 թվականը խաղացել է մոսկովյան «Տորպեդո» ակումբում։


== Ձեռքբերումներ ==
Լիտվիայի առաջնության արծաթե մեդալակիր - 2007
Լիտվիայի առաջնության բրոնզե մեդալակիր - 2005, 2009, 2010
Լիտվիայի Գավաթի դափնեկիր - 2006, 2009
Լիտվիայի Սուպերգավաթի դափնեկիր - 2009
Լիտվիայի Սուպերգավաթի եզրափակչի մասնակից - 2006
2011 թվականի ֆուտբոլի ազգային լիգայի լավագույն դարպասապահ


== Ելույթների վիճակագրություն ==


== Ծանոթագրություններ ==


== Արտաքին հղումներ ==
Статистика на сайте ФНЛ(ռուս.)
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Վիճակագրությունը National Football Teams կայքում(անգլ.)Ֆուտբոլիստի էջը FootballDatabase.eu կայքում(անգլ.)
Միլցինի եկամտաբեր տուն (Դոնի Ռոստով)

Միլցինի եկամտաբեր տուն (ռուս.՝ Доходный дом Мыльцына), XIX դարի քաղաքացիական ճարտարապետության հուշարձան և մշակութային ժառանգության օբյեկտ Ռուսաստանի Դոնի Ռոստով քաղաքում։ Գտնվում է Պաշտպանության փողոց, 48/18, Սեմաշկոյի նրբանցք հասցեում։


== Պատմություն ==
Տունը մշակութային ժառանգության օբյեկտների ցուցակում նշված է սեփականատերերից մեկի` Ֆեոդոր Իվանովիչ Միլցինի ազգանունով։ Նա զբաղվել է հացահատկի առևտրով և բանկային գործով։ 30 տարի Ֆեոդոր Միլցինն աշխատել է քաղաքային հասարակական բանկում, որտեղ ժամանակի մեծ մասը զբաղեցրել է տնօրենի պաշտոնը։ Եղել է Դոնի Ռոստովի պատվավոր քաղաքացի և զբաղվել է բարեգործությամբ։ 1913 թվականին տեղեկություն հայտնվեց, որ Ֆեոդոր Միլցինը կարող էր մասնակից լինել գումարները վատնելուն, որի պատճառով նա դադարեց բանկի տնօրեն լինելուց։
Նրա տունը ճարտարապետության հուշարձան է, կառուցվել է XIX դարի վերջում։ Միլցինի տունն անվանում են քաղաքի պատմական մասի կենտրոն, որն ազդել է շրջակայքի կառուցապատման ձևավորման վրա։ Շենքն ունի պահպանության տեղական կարգավիճակ։ «Պատմության և մշակույթի տեղական նշանակության «Ֆ. Ի. Միլցինի եկամտաբեր տուն» հուշարձանի տարածքը և պահպանման գոտին սահմանելու մասին» 2001 թվականի հունվարի 9-ի թիվ 2 որոշմամբ հաստատվել են մշակութային ժառանգության օբյեկտի սահմանները և պահպանման գոտին։
Դոնի Ռոստով քաղաքի գույքահողային հարաբերությունների բաժինը 2010 թվականի մարտի 12-ին հաստատեց թիվ 834 հրամանը, որը վերաբերում է «Ֆ. Ի. Միլցինի եկամտաբեր տուն» հուշարձանի մունիցիպալացմանը։
Նկուղային տարածքների վերակառուցման ժամանակ Միլցինի տանը հայտնաբերել են բազմամակարդակ նկուղներ, որոնք խորացել են գետնի տակ։ Դրանք կարող են լինել Դոնի Ռոստովի կենտրոնի տակ գտնվող ստորերկրյա այրերի մի մասը։


== Նկարագրություն ==
Տան ճարտարապետական ոճը բնորոշ է մինչև 1917 թվականի հեղափոխությունը Դոնի Ռոստովում կառուցված առանձնատներին։ Առաջին հարկում գտնվում էր առևտրային հաստատություն։ Տունը զարդարված է էկլեկտիզմի նեոկլասիցիզմի ուղղության տարրերով։


== Պատկերասրահ ==

		
		
		
		
		


== Ծանոթագրություններ ==
570

570 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 570 թվականն է, 
VI դարի 70-րդ տարին։


== Դեպքեր ==
Սասանյան Պարսկաստանի զորքերը գրավում են Եմենը


== Ծնունդներ ==
Խոսրով Փարվեզ - Իրանի շահ Սասանյան դինաստիայից, իշխել է 591-528
Մուհամմադ մարգարե - իսլամի հիմնադիր, քարոզել է 610-632՝ մահ


== Մահեր ==
Խռնդատ Մեղրու

Խռնդատ Մեղրու (լատ.՝ Verbascum megricum), խլածաղկազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
30-40 սմ բարձրությամբ երկամյա բույս է, որի ծաղկաբույլը ողկուզանման է։ Դեղին պսակի տրամագիծը 12–18 մմ է։ Արմատամերձ վարդակի տերևները սպիտակ են, թաղիքե թավոտությամբ, քնարաձև, աստիճանաբար դեպի հիմքը փոքրացնող սեգմենտներով, նեղ ատամնավոր, խավոտ կոթունով։


== Տարածվածություն ==
Հայաստանում տարածված է միայն Մեղրու ֆլորիստիկական շրջանում (Մեղրի, Ալդարա, Շվանիձոր, Նյուվադի գյուղերիի շրջակայք)։ Աճում է նաև Նախիջևանում և Հյուսիսարևմտյան Իրանում։


== Էկոլոգիա ==
Աճում է ստորին և միջին լեռնային գոտիներում, ծովի մակարդակից 600-1700 մ բարձրությունների վրա, պիստակենու և կաղնու-գիհու նոսրանտառներում, շիբլյակում, ավազային կիսաանապատում, չոր քարքարոտ լանջերին։ Ծաղկում է մայիս-հունիս ամիսներին, պտղաբերում՝ հունիս-հուլիսին։


== Պահպանություն ==
Վտանգված տեսակ է։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ, CITES-ի և Բեռնի կոնվենցիաների հավելվածներում  ընդգրկված չէ։
Պահպանություն չի իրականացվում։


== Ծանոթագրություններ ==
Ստեֆանի Ռայս

Ստեֆանի Լուիզա Ռայս (անգլ.՝ Stephanie Louise Rice, հունիսի 17, 1988(1988-06-17), Բրիսբեն, Ավստրալիա), ավստրալիացի լողորդուհի, Պեկինի օլիմպիական խաղերի եռակի չեմպիոն, Մելբուռնի աշխարհի առաջնության մեդալակիր, համալիր լողի 200 և 400 մետր հեռավորությունների աշխարհի ռեկորդակիր։


== Կարիերա ==
Իր առաջին միջազգային հաղթանակը Ստեֆանի Ռայսը տարել է Մելբուռնում կայացած Համագործակցության խաղերում։ Համալիր 200 մետր հեռավորությունում Ռայսը առաջ է անցել օլիմպիական մեդալակիր Բրուք Հենսոնից և Լառա Քարոլից՝ հաղթարելով հեռավորությունը 2.12,90 րոպեում՝ իր սեփական ռեկորդը գերազանցելով 1,19 վայրկյանով։ Մի քանի օր անց նա 400 մետրանոց համալիրում առաջինն է հասել եզրագծին։
Աշխարհի առաջնությունում նորամուտը Ստեֆանի Ռայսի համար եղել է հաջող։ Լողալով 200 մետրանոց համալիրը 2 րոպե 11.42 վայրկյանում՝ նվաճել է բրոնզե մեդալ։ Առաջինը եզրագծին է հասել ամերիկացի Քեթի Հոֆը, արծաթը բաժին է հասել Քրիստի Կովենթրին՝ Զիմբաբվեից։ Առաջնության երկրորդ բրոնզը բաժին է ընկել Ռայսին՝ 400 մետրանոց համալիր լողում։ Հերթական անգամ նա գերազանցել է սեփական ռեկորդը՝ վայրկյանաչափը կանգնեցնելով 4 րոպե 41,19 վայրկյանում։


=== 2008 ===
Օլիմպիական խաղերի ազգային ընտրության ժամանակ Ստեֆանի Ռայսը միանգամից երկու համաշխարհային ռեկորդ է սահմանել՝ 200 և 400 մետրանոց համալիր լողում ցուցաբերելով համապատասխանաբար 2.08,92 և 4.31,46, արդյունքները։
Պեկինի Օլիմպիական խաղերում Ռայսի նվաճած ոսկին դարձել է Պեկինի՝ ավստրալիացիների համար առաջինը և չորս հարյուրերորդը՝ ամառային Օլիմպիական խաղերում Ավստրալիայի ելույթի ամբողջ ընթացքում։ 400 մետրանոց համալիրը հաղթելով 4.29,45, րոպեում՝ նա դարձել է առաջին կինը, որը կարողացել է հաղթահարել շեմը այդ հեռավորությունում 4 րոպե 30 վայրկյանում։ Օգոստոսի 13-ին 200 մետրանոց համալիր լողում Ստեֆանին եզրափակչում հաղթանակը խլել է Քիրսթի Քովենթրիից՝ նվաճելով երկրորդ ոսկե մեդալը։ Հաջորդ օրը 4×200 մետր ազատ ոճի փոխանցումավազքում Ռայսը նվաճել է իր կարիերայի երրորդ օլիմպիական ոսկին։


== Ծանոթագրություններ ==


== Արտաքին հղումներ ==
http://www.stephanierice.com.au Արխիվացված է Օգոստոս 16, 2011 Wayback Machine-ի միջոցով:
http://www.nbcolympics.com/athletes/athlete=888/bio/index.html
Стефани Райс Թվիթթերում
Վալգա (Կատրոմայի վտակ)

Անվան այլ կիրառումների համար տե՛ս՝ Վալգա (այլ կիրառումներ)Վալգա (ռուս.՝ Вальга), գետ Ռուսաստանում, հոսում է Վոլոգդայի մարզում Սյամժենսկի և Խարովսկի շրջաներում։ Գետաբերանը տեղակայված է Կատրոմա գետի աջ ափում՝ 6 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000005658
Հիդրոլոգիական ուսումնասիրությունների կոդը - 103000565
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մարտրեն

Մարտրեն (ֆր.՝ Martrin), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 215 մարդ, բնակչության խտությունը` 9.22 մարդ/կմ²։ Բնակավայրը զբաղեցնում է 23.31 կմ² տարածք։


== Աշխարհագրություն ==
Գտնվում է Փարիզ քաղաքից 550 կմ հարավ, Թուլուզ քաղաքից` 105 կմ արևելք, Ռոդեզ քաղաքից` 50 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 133 աշխատունակ (15-64 տարեկան)  բնակիչ, որոնցից ակտիվ էին 93-ը, իսկ ոչ ակտիվները` 40։ Ակտիվության ցուցանիշը կազմում է 69,9 %։ 93 աշխատունակ մարդկանցից աշխատել է 83 անձ (48 տղամարդ և 35 կին)։ Գործազուրկ են եղել 10 անձ (5 տղամարդ և 5 կին)։ 40 անաշխատունակներից 10-ը եղել են աշակերտներ կամ ուսանողներ, 22-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նովոուգրուզսկոե

Նովոուգրուզսկոե (ուկրաիներեն՝ Новоугру́зьке), գյուղ Ուկրաինայի Վոլինի մարզի Լյուբոմլի շրջանում։
2001 թվականի տվյալներով Նովոուգրուզսկոե գյուղում բնակվում էր 194 մարդ։ Բնակավայրը զբաղեցնում է 0,7 կմ² տարածք։ Բնակչության խտությունը կազմում էր 277,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Canal J

'Canal J, Ֆրանսիական վճարովի թվային հեռուստաալիք, նախատեսված 3-14 տարեկան երեխաների համար։ Հեռարձակվում է 1985 թվականի դեկտեմբերի 23-ից Ֆրանսիայի ողջ տարածքում, հասանելի է կանելային և արբանյակային տիրույթներում։ 2011 թվականի դրությամբ հեռուստաալիքը ուներ 1,2 միլիոն բաժանորդ։ Հեռուստաալիքը պատկանում է «Lagardère Active» մեդիաընկերությանը։


== Արտաքին հղումներ ==
Պաշտոնական կայք Archived 2007-08-05 at the Wayback Machine. (Ֆրանսերեն)
Իիսակու (Էստոնիայի շրջան)

Անվան այլ կիրառումների համար տե՛ս՝ Իիսակու (այլ կիրառումներ)Իիսակու շրջան (էստ․՝ Iisaku vald), շրջան Էստոնիայի Իդա-Վիրումաա նահանգում։ Շրջանի կենտրոնն է Իիսակու (գյուղական ավան, Իիսակու շրջան) գյուղական ավանը։


== Բնակչություն ==
2004 թվականի տվյալներով շրջանում բնակվում էին 1526 մարդ։ Բնակչության խտությունը շրջանում կազմում էր 5,91 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը Archived 2013-06-07 at the Wayback Machine. (էստոներեն)
Կուտինո

Կուտինո (ռուս.՝ Кутино), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռասսադկի

Ռասսադկի (ուկրաիներեն՝ Розсадки), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Ռասսադկի գյուղում բնակվում էր 32 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պանտելեևկա (Միլլերովսկի շրջան)

Պանտելեևկա (ռուս.՝ Пантелеевка), գյուղ (խուտոր) Ռուսաստանի Ռոստովի մարզի Միլլերովսկի շրջանում։ Մտնում է Տուրիլովսկի գյուղական համայնքի կազմում։


== Աշխարհագրություն ==


=== Փողոցներ ===
Պանտելեևկա գյուղում կա միայն մեկ փողոց՝ Սեվերնայա։


== Պատմություն ==
Ըստ 19-րդ դարի վերջի – 20-րդ դարի սկզբի վարչատարածքային բաժանման, Պանտելեևկա գյուղը մտնում էր Դոնեցկի շրջանի Մալչևսկո-Պոլնիսկու գավառի կազմի մեջ։
1873 թվականին Պանտելեևկայում եղել է 16 կալվածք և 8 «առանձին հյուղակ»։ Բնակչությունը կազմում էր 107 մարդ (55 տղամարդ և 52 կին)։ Գյուղական տնտեսության մեջ հաշվվում էր 122 ձի, 56 ցուլ, 223 գլուխ այլ եղջերավոր անասուններ, 482 ոչխար։


== Արտաքին հղումներ ==
Պանտելեևկա (գյուղ)
Կումիկերեն

Կումիկերեն, կումիկների լեզուն։ Պատկանում է թյուրքական լեզվաընտանիքի ղփչաղյան խմբին։ Խոսվում է Դաղստանի, ինչպես նաև Չեչնիայում, Ինգուշիայում և Հյուսիսային Օսիայում։ Խոսողների թիվը՝ մոտ 500 հազար (2010 թվական)։ Հնչյունական համակարգում առկա է 9 ձայնավոր և 23 բաղաձայն (ձայնեղ-խուլ)։ Տրոհվում է երեք բարբառի՝ կայտակյան, բույնակյան և խասավյուրտյան (վերջին երկուսը ընկած են գրական Կումիկերենի հիմքում)։ Գիրը մինչև 1929 թվականը՝ արաբերեն, 1929-1938 թվականները՝ լատիներեն, 1938 թվականից հետո՝ ռուսերեն, այբուբենի հիման վրա։


== Ծանոթագրություններ ==
Հելեն Բուսալիս

Հելեն Ջ. Բուսալիս (անգլ.՝ Helen G. Boosalis, օգոստոսի 28, 1919(1919-08-28), Մինեապոլիս, Մինեսոտա, ԱՄՆ - հունիսի 15, 2009(2009-06-15), Լինքոլն, ԱՄՆ), ամերիկացի դեմոկրատ քաղաքական գործիչ, Լինքոլնի առաջին կին քաղաքապետ (1975-1983) և ԱՄՆ քաղաքապետների համաժողովի առաջին կին նախագահ (1981-1982)։ Նեբրասկայի նահանգապետի թեկնածու (1986)։


=== Կրթություն ===
Ծնվել է 1919 թվականի օգոստոսի 28-ին Մինեապոլիսում (Մինեսոտա, ԱՄՆ)՝ հույն ներգաղթյալների ընտանիքում, որտեղ նա մեծացել է՝ աշխատելով իր հոր ռեստորանում։
Ավարտել է Մինեսոտայի համալսարանը, որտեղ հանդիպել է իր ապագա ամուսնուն։


=== Կարիերա ===


==== Քաղաքականություն ====
1959 թվականին ընտրվել է Լինքոլնի քաղաքային խորհրդում։ Դրանից հետո վերընտրվել է երեք անգամ։
1975 թվականին դարձել է Լինքոլնի քաղաքապետ՝ դառնալով այս պաշտոնում առաջին կինը։ Այս պաշտոնը զբաղեցրել էր երկու անընդմեջ ժամկետով՝ մինչև 1983 թվականը։
1981-1982 թվականներին Միացյալ Նահանգների քաղաքապետների համաժողովի առաջին կին նախագահն էր։
1983 թվականին Լինքոլնի քաղաքապետի պաշտոնավարումից անմիջապես հետո նշանակվել է Նեբրասկայի ծերացման հարցերով դեպարտամենտի տնօրեն՝ նախկին այն ժամանակվա նահանգապետ Բոբ Քերիի գրասենյակում։ Նա այդ պաշտոնը զբաղեցրել է մինչև 1986 թվականի ընտրությունները, երբ նրան առաջադրել են Նեբրասկայի նահանգապետի պաշտոնում ։
Դեմոկրատական կուսակցության նախնական ընտրություններում ընտրվել է ձայների մեծամասնությամբ (43,8%)։ Ընդհանուր ընտրություններում պարտվելով՝ պարտվել է հանրապետական թեկնածու Քեյ Օրին (52.9%՝ քվեների 47,1%-ի դիմաց)։ Այս ընտրությունները, որոնք գրավել են ամբողջ երկրի ուշադրությունը, ԱՄՆ-ի պատմության մեջ առաջին նահանգապետի ընտրություններն էին, որտեղ ազգային երկու խոշոր կուսակցություններից թեկնածուները կանայք էին։


==== Քաղաքականությունից դուրս ====
Ընտրություններում պարտությունից հետո ակտիվորեն անդամակցել է մի շարք կազմակերպությունների, որոնցից ամենանշանավորը 1996-1998 թվականներին Ամերիկյան կենսաթոշակառուների ասոցիացիայի տնօրենների խորհրդի նախագահի պաշտոնն էր։
Մահացել է 2009 թվականի հունիսի 15-ին Լինքոլնում՝ 89 տարեկան հասակում՝ ուղեղի ուռուցքից։


== Անձնական կյանք ==
1945 թվականին ամուսնացել է Մայքլ Գաս «Մայք» Բուսալիսի հետ, որը Երկրորդ աշխարհամարտի վետերան էր, նույնպես ունի հունական ծագում։ 1948 թվականին զույգն ունեցել է դուստր՝ Մերի-Բեթը։ 1951 թվականին ընտանիքը տեղափոխվել է Լինքոլն, որտեղ Մայք Բուսալիսը զբաղվել է գյուղատնտեսական հետազոտություններով և Նեբրասկայի համալսարանում պրոֆեորի կոչմամբ դասավանդել բույսերի կենսաբանություն։


== Ծանոթագրություններ ==


== Արտաքին հղումներ ==
Mayor Helen Boosalis: My Mother's Life in Politics
Լեպտա (այլ կիրառումներ)

Լեպտա, կարող է վերաբերել՝

Լեպտա - գետ Ռուսաստանում, Հյուսիսային Մալվայի վտակը
Լեպտա - գետ Ռուսաստանում, Տիմշերի վտակը
Անտոնովկա (գյուղ, Յամպոլի շրջան)

Անվան այլ կիրառումների համար տե՛ս՝ ԱնտոնովկաԱնտոնովկա (ուկրաիներեն՝ Антонівка), գյուղ Ուկրաինայի Սումիի մարզի Յամպոլի շրջանում։
2001 թվականի տվյալներով Անտոնովկա գյուղում բնակվում էր 354 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անտրաքնոզ

Անտրաքնոզ, բույսերի սնկային հիվանդություն։ Հարուցիչներն են Gloespromium Colletotrichum մակաբույծ սնկերը։


== Ախտահարում ==
Ախտահարված բույսերի տերևների, ընձյուղների, պտուղների և այլ օրգանների վրա երևում են մուգ երիզով սահմանագծված բծեր, խոնավ, փոս ըևկած խոցիկներ և նըրաևց հաջորդող հյուսվածքի փտում։
Առավելապես տարածված է խոնավ և զով շրջաններում։ Մեծ վնաս է հասցնում

լոբուն
առվույտին
դդմազգիներին
խաղողի վազին
հատապտուղներին


== Կանխարգելում ==
Պայքարի միջոցներն են՝

ախտահարված բույսերի մնացորդների հավաքումը և այրումը
վարակված մասերի հեռացումը (խաղողի վազի)
ճիշտ ցանքաշրջանառությունը
սրսկումը՝ բորդոյան հեղուկով և պղնձի այլ միացություններով
փոշոտումը՝ ծծումբով։
Լահեկյուլա (այլ կիրառումներ)

Լահեկյուլա անունը կամ տերմինը կարող է վերաբերել հետևյալ հոդվածներին․

Լահեկյուլա - գյուղ Էստոնիայի Կեինա շրջանի կազմում։
Լահեկյուլա - գյուղ Էստոնիայի Լաիմյալա շրջանի կազմում։
Լահեկյուլա - գյուղ Էստոնիայի Կաառմա շրջանի կազմում։
Լահեկյուլա - գյուղ Էստոնիայի Մուհու շրջանի կազմում։
Լահեկյուլա - գյուղ Էստոնիայի Պիհտլա շրջանի կազմում։
Լահեկյուլա - գյուղ Էստոնիայի Օռիսաառե շրջանի կազմում։